Rikunarita-ORG/Wikinium huggingface dataset:
# Para

*Kitos reikšmės – Para (reikšmės).*
**Para** – sąvoka, reiškiantį laiko tarpą, per kurį planeta apsisuka aplink savo ašį. Žemėje para trunka 24 valandas, SI sistemos vienetais – 86400 sekundžių.

Sąvoka „para“ gali būti suprantama ir naudojama dvejopai:

* Parą sudaro 1 diena ir 1 naktis.
* Para prasideda vidurnaktį ir baigiasi kitą vidurnaktį, praėjus 24 valandoms. Anksčiau skirtingose valstybėse para „prasidėdavo“ skirtingu laiku, pvz., Italijoje – nusileidus saulei, Babilone – jai tekant, ir panašiai.

Kai kuriuose kontekstuose vietoj šio termino, reiškiant tą patį, naudojamas terminas „diena“. Pvz., teiginyje: metuose yra 365 dienos, išskyrus keliamuosius metus, kurie turi viena diena daugiau.

Kas 50000 metų Žemės para pailgėja 1 sekunde: prieš 1500 mln. metų parą sudarė 10 valandų, nes Žemė per metus padarydavo daugiau apsisukimų nei dabar.

Astronomijoje naudojamas terminas *žvaigždinė para*, kaip pagrindinis žvaigždžių laiko matavimo vienetas, lygus laiko trukmei tarp dviejų pavasario lygiadienio taško kulminacijų viename ir tame pačiame geografiniame meridiane.

## Šaltiniai
# Filmas

Filmo juosta
**Filmas** – garso ir vaizdo (audiovizualinis) kūrinys, kurį sudaro temos susieti vaizdai (vadinami kadrais), nuosekliai užfiksuoti filmo juostoje arba kitoje laikmenoje ir skirti atkurti techninės viešo rodymo įrangos priemonėmis.

Pagal trukmę filmai gali būti ilgametražiai ir trumpametražiai. Ilgametražio filmo trukmė – ne mažiau kaip 60 minučių, o trumpametražio – mažiau kaip 60 minučių. Viena iš filmų reklamavimo priemonių – filmo anonsas (angl. *trailer*).

Filmų kategorijos:

* veiksmo filmai
* fantastiniai filmai
* komedijos
* siaubo filmai
* dramos
* romantiniai filmai
* detektyviniai filmai
* nuotykių filmai
* animaciniai filmai
* dokumentiniai filmai
* mokslinės fantastikos filmai

## Šaltiniai
# Tajų kalba

|  |
| --- |
| Tajų kalba ภาษาไทย |
| Kalbama | Tailande |
| Kalbančiųjų skaičius | 60-65 mln. |
| Vieta pagal kalbančiųjų skaičių | 24 |
| Kilmė | tajų-kadajų 0tajų 00**tajų** |
| Rašto sistemos | tajų raštas |
| Oficialus statusas |
| Oficiali kalba |  Tailandas |
| Kalbos kodai |
| ISO 639-1 | th |
| ISO 639-2 | tha |
| ISO 639-3 | tha |
| Geografinis paplitimas |
|  |

**Tajų kalba** (ภาษาไทย, tariama: *phaasǎa thai*) – Tailando tautinė ir valstybinė kalba, kuria kalba tajų tautybės žmonės. Kalba priklauso tajų-kadajų kalbų šeimai ir yra gimininga kitoms Pietryčių Azijos kalboms. Manoma, kad tajų kalba kilo iš pietų Kinijos. Kalba turi sudėtingą ortografiją ir fonologiją.

Valstybinė Tailando kalba pagrįsta Centrinio Tailando dialektu, kuriuo kalba ~65 mln. žmonių. Tajų kalba turi daug dialektų ir artimų kalbų: isano kalba, njavų kalba, galungų kalba, Tai Liu, Šiaurės Tailando dialektas, Pietų Tailando dialektas, Phu Thai ir kt.

Yra 4 tarmės: centro (ja pagrįsta literatūrinė tajų kalba), šiaurės, šiaurės rytų ir rytų. Kalba formuojama iš 18 balsinių, 6 dvibalsinių ir 20 priebalsinių fonemų, 5 leksinę reikšmę turinčių tonų.

Tajų kalba turi savo rašto sistemą, kuri kilo iš Indijos.

## Nuorodos

* `tha`Duomenys apie kodu „tha“ žymimą kalbą svetainėje *ethnologue.com*
* `tha`MultiTree kalbos kodo „tha“ informacija (angl. *MultiTree: A Digital Library of Language Relationships: Information by code: „tha“*)
# Pagrobimas

Vaiko pagrobimas. Autorius - Charles West Cope 1848 m.
**Pagrobimas** – nusikalstamasis aktas, kurio metu žmogus prievarta yra pagrobiamas. Skirtingai nuo įkaitų grobimo, žmonių pagrobimai dažnai neturi tikslo nusikaltėliams derėtis su teisėsauga. Dažnai pagrobimai vykdomi kaip materialinio reketo reikalavimo forma pagrobtųjų šeimai. Pagrobimai taip pat vykdomi tokių nusikaltimų kaip prekybos žmonėmis ar išprievartavimo proceso dalis.